到金魚街買魚糧行過又見有新鮮蛋撻出爐，於是走到幾出名嘅金華冰廳一心買個蛋撻試吓，正當排隊時又有菠蘿包出爐，咁就買咗一個酥皮蛋撻同一個菠蘿油，當然就喺街食咗先夠新鮮，先食菠蘿油個面好脆可能剛出爐，麵包本身幾香又唔會發得包身太漲令入口似食風幾好，而牛油由於包身幾熱Ｄ牛油都溶咗唔少，不過又令個包身食起呢幾滑，而最正係個面Ｄ皮點咬都無咩跌落嚟，食完到個蛋撻食落個皮都幾鬆，不過Ｄ蛋淡Ｄ唔知係唔係食完個菠蘿油關係，所以覺得普普通通。